Oklahoma State University

Oklahoma State University er et delstatseid universitet i Stillwater i delstaten Oklahoma i USA. Det ble opprettet i 1890 som land-grant-universitet ved navn Oklahoma Agricultural and Mechanical College, og fikk universitetsstatus i 1957. OSU Stillwater er flaggskipet innen Oklahoma State University System. OSU støtter affirmative action, det vil si positiv tilrettelegging for etnisk mangfold i studentopptake, samt en handlingsplan mot kjønnsbasert diskriminering. Bibliotekene ved OSU har over 2 millioner titler. Oklahoma State University System Oklahoma State University System har hovedkvarter i Oklahoma City og består i 2008 av følgende institusjoner: Oklahoma State University–Stillwater – 23 307 studenter Oklahoma State University–Okmulgee – 2 788 studenter Oklahoma State University–Oklahoma City – 5 900 studenter Oklahoma State University–Tulsa – 2 700 studenter Oklahoma State University – Center for Health Sciences, Tulsa – 600 studenter Oklahoma State University Medical Center, Tulsa Ved OSU var det 35 000 studenter og 1 245 vitenskapelig ansatte i 2006, og samme året var skolepengene 4 997 dollar for studenter folkeregistrert i delstaten. Studiene gis opp til doktorgradsnivå. OSU Stillwater er hovedcampus med 65% av studentmassen. Det er et bredt liberal arts-universitet med følgende colleger og skoler: College of Agricultural Sciences and Natural Resources College of Arts and Sciences College of Education College of Engineering, Architecture, and Technology College of Human Environmental Sciences William S. Spears School of Business College of Veterinary Health Sciences OSU Okmulgee er et mekanisk-teknisk universitet med direkte rekrutteringssamarbeid med en rekke bil- og teknologibedrifter i delstaten, og underviser i IT, motor- og bilmekanikk, kokke- og konditirfag, klokkemakerfaget, mm. her gir også et Economic Development and Training Center råd og bistand til små og mellomstore bedrifter i nærområdet. 23% av studentene i Okmulgee er indianske (Indian-American). OSU Oklahoma City er et bredt liberal arts-lærested med humanistiske, sosialvitenskapelige, helsefaglige og teknologiske fagtilbud, samt businessutdanning. Oklahoma City har også et online college. OSU Tulsa er et bredt liberal arts-lærested med undervisningstilbud innen de fleste klassiske fag, samt landbruks- og ressursfag, business og veterinærfag. Ved Helmerich Advanced Technology Research Center (ATRC) drives det teknologisk og økonomisk forskning og oppdrag for utvikling av industri og næringsliv i Tulsa og nordøstre Oklahoma. ikke minst forskes det innen kompositt- og materialteknologi. Referanser Eksterne lenker (en) Offisielt nettsted OSU Oklahoma City